বর্তমান সরকার ক্ষমতায় এসে বদলে গেছে শিক্ষাক্ষেত্র, পাল্টে গেছে সামাজিক এবং অর্থনৈতিক পরিস্থিতি। বিগত যেকোনো সময়ের তুলনায় শিক্ষা বিস্তারে অসামান্য সাফল্য দেখিয়েছে বর্তমান সরকার। আলোকিত জনগোষ্ঠী গড়তে বাংলাদেশে শিক্ষার গুণগতমান উত্তরোত্তর বৃদ্ধি পাচ্ছে। আর সেখানে শিক্ষকদের ভূমিকা অপরিসীম। শিক্ষার এই ব্যাপক অগ্রগতি ও সক্ষমতা অর্জন অর্থনীতির ভিত্তিকেও করেছে মজবুত ও টেকসই, দেশকে বিশ্বের বুকে দিয়েছে পৃথক পরিচিতি। বুধবার বেলা ১১টায় নওগাঁর পত্নীতলায় উপজেলা মাধ্যমিক শিক্ষক ও কর্মচারীদের আয়োজনে জেলা পরিষদের নজিপুর ডাক বাংলো মিলনায়তনে অনুষ্ঠিত বর্তমান সরকারের শিক্ষা ক্ষেত্রে উন্নয়নের ধারাবাহিকতায় মাধ্যমিক শিক্ষার গুনগতমান উন্নয়ন বিষয়ক মত বিনিময় সভায় প্রধান অতিথি হিসাবে উপস্থিত থেকে উক্ত সভার উদ্বোধন শেষে এসব কথা বলেন তিনি।